
“Kananjalo aSizanga Sithumele Mprofethi Singamthumeli 
ngolwimi lwabantu bakubo khona'ukuze enze umyalezo 
ucace kubo. Ke kaloku u Allah Uvumela alahleke lowo 

Athande ukuba alahleke, Akhokele lowo Athande 
ukumkhokela. Yena nguSomandla, uSobulumko.” 
(Quran 14:4) 

Imbulambethe by 1 


Iindumiso zonke zezika Allah, iNkosi yamahlabathi onke. linceba 
ezikhethekileyo kunye noxolo inga zingakulowo wathunyelwa njengenceba 
ehlabathini. 


Ngelixesha abanye abantu beshiya ngasemva ilifa elizizinto ezibambekayo 
elithi lifunyanwe ziindla lifa lakhe, bona abaProfethi baka Allah bona ilifa 
abalishiyayo yalilulwazi lwenkolo. Kengoko iinfundimani (scholars) ze Islam 
ziziindla lifa zabaProfethi; zona zifumane ilifa lika Rasoolullah Sallallahu alaihi 
wa sallam. Yena washiya ngasemva incwadi ka -Allah (Quran) kunye neSunnah 
Yona ithe yagcinwa_  ikhuselekile ngokuthi ingulowo  nalowo ethe 
wayigqithisela omnye okubizwa ngokua yiHadith. [Sunnah iquka zonke izinto 
ezathi zenziwa okanye zathethwa nguRasoolullah Sallallahu alaihi wa sallam 
zathi zaqwalwaselwa kwaye zagcinwa khuselekileyo ngamaqabane akhe 
ahloniphekileyo (RadhiaAllahu Anhum). Ezinye zezo zinto zagcinwa ngexesha 
lakhe esaphila ezinye emva kokusweleka kwakhe. Ngokuye Ixesha lihamba 
lincwadi eziqulathe i-Ahadith zathi zapapashwa. Kwasetyenzwa nzima 
ukuginisekisa ukuba kugokelelwe, kufundisisiswe kuvavanywe zonke ezizinto 
zexabiso ezililifa lika Rasoolullah Sallallahu alaihi wa sallam. Kungenxa yalo 
misebenzi inzima eyabangela ukuba namhlanje sibe sisenalo lucwengile olu 
Iwazi lwenkolo. I-Ulama zeHadith emva kwexesha zaya zazenza amanqanaba 
khona ukuze kuzo balula xa ufuna ukwenza isalathiso. 


Namhlanje zininzi iingqokelela ezibhaliweyo, kodwa uninzi lubhalwe ngesi 
Arabu, nto leyo efuna ukuba umntu ayacacisisise into eyithethayo. 
Alhamdulillah kwiminyaka embalwa eggithileyo ii-Ulama ezingaphumi 
kumazwe ama Arabu athi aqalisa ukuguqulela ezi Ahadith kwiilwimi 
ezahlukeneyo kwihlabathi liphela, khona ukuze Eli lifa lihlale lifumaneka. 


Al-Muntakhab yenye yezo ncwadi egxininisa kakhulu kwezi khwalithi ziyi 6 
ezazifumaneka ngamandla kumaqabane kaRasoolullah Sallallahu alaihi wa 
sallam.Kuyinto entle ukuba umntu ayifunde ekhayeni lakhe.Kuba iqulathe I 
Ahadith ezikhuthaza ukwenziwa kwemisebenzi emihle kwaye icacisa 
nangomvuzo owufumanayo Ngokwenza oko, enye incwadi ekukhuthazwa 
ukuba ifundwe yiRiyaadhus Saliheen ka Imaam Nawawi rahimahullah. 
Ngokwenza njalo uyakufumana ulwazi oluphangaleleyo lokuba ulwazi 
luxanduva onalo njenge Muslim, kwaye nokumkhuthaza ukuba azenze izinto 

ngokwe Sunnah. Umntu kufuneka ayibulele imisebenzi enje kuquka nezo 
ziguqulelwe kwezinye iilwimi.Nasekubeni ikhangelela ilula xa sele igqityiwe 
ukuguqulwa kodwa kungumsebenzi onzima ofuna ukuba umise inggondo xa 
uwenza. Oku akungomsenzi mncinane kuba kaloku lowo uguqulayo uye abe 
ngumhambisi womyalezo ka Nabi Muhammad Sallallahu alaihi wa sallam. 


Kubalulekile ukuba sibulele i-Al Hidayah Centre neqela layo ngokuthi izame 
ukuguqula ezimfundiso zexabiso zenkolo ye Islam, khona ukuze zizokufikelela 
kwiintlanga ezahlukeneyo zase Mzantsi Afrika ezikunxanelweyo ukwazi 
ngenkolo ye Islam. Le nguqulelo siyathemba ukuba iyakuba luncedo apha 
ehlabathini kwaye iyakuhlala ingumthombo ompompozayo kwixa elizayo 
kwabo bathathe lo msebenzi mkhulu kangaka, wokugula amazwi woMprofethi 
wethu esimthandayo Sallallahu alaihi wa sallam. 


Le nguqulelo nolupapasho ngaphandle kwamathandabuzo iyakuba yinzuzo 
enkulu kwabo bathetha ulwimi Iwesixhosa. Inga u-Allah angabavuza bonke abo 
bathe benza oku kube yimpumelelo kwaye kube yinkuthazo nakwabanye abantu 
ehlabathini. 


Moulana Junaid Adam 


Ameer | Council of Ulama Eastern Cape, Port Elizabeth, Suid-Afrika 

Imbulambethe by 2 


I Islam yafika eAfrika phambi kokuba ifike eMadinah. 


Igela lamaMuslim okugala lathunyelwa e Abyssinia ngumProfethi 
uMuhammad sallallahu alayhi wasallam wathi makayocela igwiba lokhuselo 
kwikumkani enobulungisa yase Afrika. Leyo yinyani engangxengwanga 
yezembali. 


Kwiinkulungwane eziliqela emva koko i-Islam yanwenwa ngokukhawuleza 
kwizwekazi lase Afrika, kwimilibo eyahlukeneyo emithathu: ngaseNtshona 
uyokufikelela eMantla eAfrika, ukusukela apho yehla yazo kufikelela eSahara 
kanti | nokuhla | uyokutsho  kunxweme IlwaseMpuma lweZwekazi 
kuyokuqhagamishela apho namhlanje kukho iMozambique. 


Oko kunwenwa kwenzeka ngaxesha linye nokufika kuka Da Gama eCape of 
Good Hope, njalo yaba sisiqalo sokufika kobuKoloniyali base Yurophu. 


Ngokufika kwabo kwanqumama ukunwenwa kwe Islam kwezinye iinginggi, 
ngenxa yezigalo namandla obuKoloniyali. 


Kodwa nasekubeni kunjalo isiggibo sikaAllah asokuze sijikwe mntu okanye 
nto. Ngeendlela ezingalindelekanga u-Allah wenza ukufuduswa ngenkani 
kwamaMuslim ukusuka eMpuma Ekude yaba yindlela i-Islam efikelela ngayo 
kwiNcam yeAfrika. Kunye nesiqalo sayo kumthunzi we Ntaba Yetafile yase 
Kapa, Yakhula ngokukhawuleza okukhulu ekuthambekeni kwinkulungwane ye 
18 nasekuqaleni kwenkulungwane ye 19 nto leyo yabangela inkxalabo 
kwiCawa nakwiNkampani. 


Ngenxa yezizathu ezahlukeneyo okokuhluma kwamaMuslim kweza nemilo 
yangaphakathi.Elo themba likhulu lokuhluma lagutyungelwa lusukuzwano, 
njalo abe amandla okuya phambili. Endaweni yokuba amaMuslim abheke 
phambili, amaMishinari aseYurophu alenyusa izinga lawo kancinci ada 
azokufikelela eMazantsi eAfrika. 


Ngoku ixesha lifikile lokuba sicholachola apho kwashiywa khona kuyiwe 
phambili. Siyathemba ukuba le ncwadi ineengqokelela ze Ahadith zika 
Rasoolullah sallallahu alayhi wasallam iguqulelwe esixhoseni, iyakunika 

inkxaso ekuvaleni isikhewu esivulekileyo ngenxa yamathuba esiphulukene 
nawo okuhambisa inkolo ye Islam, nokuvala ezo mbobo zikhokelele 
ekuphulukaneni kwalo mathuba. 


Inga u-Allah angawomkela lo msebenzi kwaye awusikelele. 


Mufti M Taha Karaan rahimahullah 


Prinsipaal | Dar al-'Ulüm al-‘Arabiyyah al-Islamiyyah, Strand, Suid-Afrika 

Imbulambethe by 3 


Iindumiso zonke zezi ka-Allah kwaye iinceba neentsikelelo zika Allah mazibe 
kumProfethi wethu esimthandayo uNabi sallallahu alaihi wa sallam 


Kwicala le Jamiatul Ulama (KwaZulu Natal), kuli wonga elikhulu 
nochulumanco ukuba ndikwazi ukwenza la mabala engwe malunga 
nokupapashwa kwee Ahadith eziyi 112 malunga nokulunga komthandazo 
kwiihadith zikaNabi sallallahu alaihi wa sallam eziqulathwe kwincwadi ebizwa 
ngokuba yiMuntakhab Ahadith ngolwimi lwesiXhosa. 


Inene kukho imfuneko emandla yokuba kubekho iincwadi ezithembakeleyo 
zolwimi lwesiXhosa kuquka nezinye iilwimi zase Afrika, ingakumbi kuMzantsi 
Afrika onencubeko ezahlukeneyo. 


Inga u-Allah angawomkela lo msebenzi mhle kumguquli, uMoulana Muhsin 
Mbotoli kunye nompapashi, uMoulana Muhammad Badsha ne Al Hidayah 
Centre in Port Elizabeth, South Africa. 


Kulu chulumanco oluggqithisileyo nanga kumbi kuba zombini ezi Ulama 
Zihloniphekileyo ziyi mveliso ephuma kwiziko le mfundo ephakamileyo yethu 
iMadrasa Taleemuddeen in KwaZulu Natal, South Africa. 


Inga le ncwadi isikekekileyo ingangu nobangela wokuba le nkolo yethu intle 
ingayo kufikelela kwiimbombo zone zabo bathetha ulwimi IwesiXhosa. 


Inga u-Allah angayenza le ncwadi ibe ngumthombo weentsikelelo kunye 
nokuba isenze sisondele nangakumbi kuNabi sallallahu alaihi wa sallam, 
Aameen. 


Moulana Ahmed E Mahomedy 
Ameer | Jamiatul Ulama KZN, Durban, South Africa 

Uphawula komGuquli 


Kananjalo aSizanga Sithumele Mprofethi, Singamthumeli ngolwimi Iwabantu 
bakubo, khona'ukuze enze umyalezo ucace Kubo. 


Kule vesi ingentla siyabona Indlela u-Allah Ta'ala afuna ngayo ukuba wonke 
umntu abe sendleleni etye, ukuqinisekisa ukuba wonke umntu uyacaciselwa 
ngolwimi lwakhe ngokucacileyo. Nam ngenceba ka Allah nangenxaso ye Al 
Hidayah Centre ingakumbi iNkokheli yayo uMoulana Muhammad Badsha 
osoloko ebila esoma ukuginisekisa ukuba ngalo lonke ixesha yonke into 
esiyifunayo khona ukuze abo bafuna ukufunda nge Islam ngolwimi lwesiXhosa 
bayakwazi ukufumana ulwazi ngolwimi lwesixhosa. Kaloku thina bathetha 
ulwimi IwesiXhosa abanye abantu ukuzokuthi ga ngoku basenenkolelo yokuba 
inkolo ye Islam yinkolo yezinye iintlanga hayi thina bantu bathetha isixhosa, 
ngale migudu yokuba siguqulele esixhoseni iimfundiso nolwazi malunga me 
Islam sizama ukubonisa ukuba ababantu bangene kwinkolo ye Islam bangene 
kuyo ngenxa yophando abalenzileyo nge Islam, hayi ngokumfanyekiswa. 
Ndiyathemba ukuba le nguqulelo yezi Ahadith eziyi 112 iyakuba luncedo 
kwabo bafuna ukuva ngokulunga komthandazo, ukuqinisekisa ukuba bafumana 
ukubaluleka komthandazo kwi Ahadith nqo. 


Inga u-Allah angayenza le mizamo yethu yokuguqulela esiXhoseni ezi Ahadith 
Shareef zibe zinga kukukhanya kweli hlabathi nakwi xa elizayo, kubo bonke 
abo bathe bancedisa ukuba kube yimpumelelo. Aameen 


Moulana Muhsin Mbotoli 


Lecturer in Hadith | Dawah Department, Al Hidayah Centre, Port Elizabeth, 
South Africa 

Zikr 


. U-Abu Saeed radhiallahu anhu wathi uRasoolullah Sallallahu 


Alayhi Wasallam xa ecaphula kwi Hadith Qudsi, “U-Rabbi 
Tabaraka waTa’ala, ‘Lowo ungakwaziyo ukwenza iZikr 
nesikhungo  kuM  ngenxa  yokuba  exakeke  yiQuran, 
Ndiyakumnika okungcono kunoko Ndikunike lowo ebecela. 
Ubungcono beQuran xa ubuthelekisa namanye amagama kufana 
nobungcono buka-Allah kwindalo yaKhe." (Tirmidhi) 


. U-Abu Dhar Ghifaari radhiallahu anhu uthi uRasoolullah 


Sallallahu Alayhi Wasallam wathi, “Akukho nanye into 
enokusondeza ku-Allah ngaphandle kwaleyo iphuma kuYe 
(iQuran).” (Mustadrak Hakim) 


. U-Abdullah Ibn Amr radhiallahu anhuma uchaza ukuba 


uRasoolullah Sallallahu Alayhi Wasallam wathi, “Siyaam 
(ukuzila) neQuran, zombini ziyakuthethelela isicaka ku-Allah 
ngemini yomgwebo. Ukuzila (kuzakuthethelela) kuthi, Hini na 
Nkosi yam/Ndiye ndasinqanda esisicaka (sakho) ekutyeni 
nakwiinkanuko zaso, kengoko (ndicela ukomnkele ukuthethelela 
kwam.) IQuran yona izakuthi, Ndiye ndamnqanda ekulaleni 
ebusuku, kengoko ndicela womnkele ukuthethelela kwam yena. 
U-Allah uyakwamnkela ukuthethelela kwazo zombini.” (Musnad 
Ahmad) 


. U-Umar radhiallahu anhu uchaza ukuba uNabi Sallallahu Alayhi 
Wasallam wathi, “Inene u-Allah ngenxa yale ncwadi (Quran) Uye 
waliphakamisa inqanaba labanye abantu abaninzi kanti inqanaba 
labanye abantu liye lehliswa (ngenxa yeQuran).” (Muslim) 


. U-Abu Dhar radhiallahu anhu uthi uRasoolullah Sallallahu 


Alayhi Wasallam wathi ku-Abu Dhar, “Funda iQuran kwaye 
wenze neZikr ka-Allah Azza waJalla. Kuba zingunobangela 

10. 


wokuba ukhunjulwe emazulwini kwaye zikukukhanya kwakho 
emhlabeni.” (Baihaqi) 


U-Abdullah Ibn Masood radhiallahu anhu uchaza ukuba 
uRasoolullah Sallallahu Alayhi Wasallam wathi, “Lowo ufunda 
unobumba omnye weQuran uyakufumamna umvuzo wesenzo 
esihle esinye, kanti eso senzo sihle sinye siyakuphindaphindwa 
kalishumi. Andithi u-Alif Laam Meem ngunobumba omnye koko 
u-Alif ngunobumba omnye, u-Laam ngunobumba omnye kanti 
no-Meem ngunobumba omnye.” (Tirmidhi) 


U-Imraan Ibn Husain radhiallahu anhuma uthi, ndeva 
uRasoolullah Sallallahu Alayhi Wasallam esithi, “Lowo ufunda 
Iquran makacele ku-Allah yedwa. Kungekudala kuzakufika 
abantu abazakufunda iQuran kodwa bacele imbuyekezo yabo 
ebantwini.” (Tirmidhi) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “U-Allah akathatheli 
ngqwalasela kuyo  nayiphina into njengokuba ethathela 
ingqwalasela xa uMprofethi efunda iQuran ngelizwi elimnandi.” 
(Muslim) 


U-Bara radhiallahu anhuma uchaza ukuba uRasoolullah 
Sallallahu Alayhi Wasallam wathi, “Hombisani iQuran 
ngamazwi enu. Inene ilizwi elimnandi liyabongeza ubumnandi 
beQuran.” (Mustadrak Hakim) 


U-Abu Musa radhiallahu anhu uchaza ukuba uRasoolullah 
Sallallahu Alayhi Wasallam wathi ku-Abu Musa, “Ukuba 
ubunokundibona phezolo indlela ebendimamele ngayo ngomdla 
ukufunda kwakho (iQuran) wawunokuyithanda lonto, kuba inene 
wena uphiwe isixa selizwi elimnandi lika-Dawood Alayhis 
Salaam.” (Muslim) 

11. 


12. 


13. 


14. 


15. 


16. 


U-Ibn Abbas radhiallahu anhuma uchaza ukuba uRasoolullah 
Sallallahu Alayhi Wasallam wathi, “Intliziyo yalowo kuye 
kungekhoyo kuyo inxalenye yeQuran, ifana nendlu engahlali 
bantu.” (Tirmidhi) 


U-Abu Hurairah radhiallahu anhu ubalisa ukuba uNabi 
Sallallahu Alayhi Wasallam kwiHadith Qudsi uchaza ukuba u- 
Allah Azza Wajalla uthi, “Mna ndiba nesicaka saM xa 
sindikhumbula kwaye imilebe yaso ishukuma  ngenxa 
yokukhumbula Mna.” (Ibn Majah) 


U-Abdullah Ibn Busr radhiallahu anhu uchaza ukuba indoda 
ethile yathi, “Hini na-Rasoolullah Sallallahu Alayhi Wasallam! 
Ndiyayazi ukuba imiyalelo ye-Sharia mininzi, ndicela undixelele 
into ibenye endinokuthi ndibambelele kuyo.” Yena (uRasoolullah 
Sallallahu Alayhi Wasallam) waphendula wathi, “Gcina ilwimi 
lakho lixakekile kukukhumbula u-Allah.” (Tirmidhi) 


U-Muadh Ibn Jabal radhiallahu anhu  uchaza ukuba 
uRasoolullah Sallallahu Alayhi Wasallam wathi, “Abantu 
baseParadesi akukho nto bayakuzisola ngayo ngaphandle 
kwexesha ebebelichithe ngaphandle kokwenza iZikr ka-Allah.” 
(Tabrani) 


U-Sahl Ibn Hunaif radhiallahu anhu uchaza ukuba uNabi 
Sallallahu Alayhi Wasallam wathi, “Zalisekisa amalungelo 
endibano ngokuthi nikhumbule u-Allah kakhulu.” (Tabrani) 


U-Uqbah Ibn Aamir radhiallahu anhu uchaza ukuba 
uRasoolullah Sallallahu Alayhi Wasallam wathi, “Nawuphi na 
lowo uthi xa ekhwele isithuthi othi agcine intliziyo yakhe ibe no- 
Allah kwaye amkhumbule u-Allah kwelo hambo lwakhe, 
iNgelosi iba liqabane lakhe. Kanti lowo uzigcina exakekile 
ngamaghalo nezinye izinto ezingenamsebenzi yena iqabane lakhe 
iba nguSathana.” (Tabrani) 

17. 


18. 


19. 


20. 


21. 


22. 


U-Abu Musa radhiallahu anhuma uchaza ukuba uNabi Sallallahu 
Alayhi Wasallam wathi, “Umzekelo womntu owenza iZikr 
yeNkosi yakhe nomzekeliso walowo ungayenziyo iZikr yeNkosi 
yakhe ufana nomzekelo womntu  ophilayo nowomntu 
oswelekileyo. Kwenye iHadith kuthiwa, Umzekelo wendlu apho 
Izikr ka-Allah yenziwayo khona nomzekelo walo ndlu 
kungenziwayo iZikr ka-Allah ufana nomzekelo womntu ophilayo 
nowomntu oswelekileyo.” (Bukhari) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “liMufarridoon zikhokele 
ngaphambili!” AmaSahaba abuza, “Ngobani na iiMufarridoon, 
Hini na Rasoolullah?” Waphendula wathi, “Abo bazilahleleyo 
kwiZikr ka-Allah. Ukwenza iZikr ka-Allah kuphungula 
imithwalo. Ngenxa (yokwenza iZikr) uyakuza ngemini 
yomgwebo enomthwalo omncinci." (Tirmidhi) 


U-Abu Musa radhiallahu anhu uchaza ukuba uRasoolullah 
Sallallahu Alayhi Wasallam wathi, “Ukuba umntu onemali eninzi 
uyabela abantu, kanti omnye umntu wenza iZikr ka-Allah, lowo 
wenza iZikr uyakuba ngoyena ungcono." (Tabrani) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “Lowo wenza iZikr ka-Allah 
kakhulu akanabo ubuhanahanisi.” (Tabrani) 


U-Abu Saeed Al Khudri radhiallahu anhu uchaza ukuba, inene 
uRasoolullah Sallallahu Alayhi Wasallam wathi, “Baninzi abantu 
abenza iZikr ka-Allah behleli koomamndlalo abantofontofo 
ngenxa yoko bayakungena kwelona nqanaba liphezulu 
leParadesi." (Abu Ya 'la) 


U-Jabir radhiallahu anhu uchaza ukuba ekubeni uRasoolullah 
Sallallahu Alayhi Wasallam egqibile ukuthandaza umthandazo 

24. 


25. 


26. 


2T: 


weFajr, wayedla ngokwakha isathanga kulo ndawo ebekuyo lide 
ilanga liphakame libe phezulwana.” (Abu Dawud) 


U-Abdullah Ibn Amr radhiallahu anhuma uchaza ukuba yena 
wabuza wathi, “Hini na Rasoolullah Sallallahu Alayhi Wasallam! 
Yintoni na umvuzo kwabo badibanayo khona ukuze bazokwenza 
iZikr ka-Allah?” Yena waphendula wathi, *Umvuzo weendibano 
zeZikr yiParadesi! yiParadesi!” (Musnad Ahmad) 


U-Abu Saeed Al Khudri radhiallahu anhu uchaza ukuba 
uRasoolullah Sallallahu Alayhi Wasallam kwiHadith Qudsi, “U- 
Allah Azza-WaJall uzakuthi ngemini yovuko, ‘Abantu 
abakufutshane kulo ndimbane bazakuyazi ukuba ngobani na abo 
bahloniphekileyo.” | Kuzakubuzwa | ukuba  ngobani abo 
bazakufumana intlonipho, “Hini na Rasoolullah Sallallahu 
Alayhi Wasallam?" Waphendula wathi, *Ngabo bathi badibane 
ezimasjid khona ukuze bazokwenza iZikr ka-Allah." (Musnad 
Ahmad) 


U-Anas Ibn Malik radhiallahu anhu uchaza ukuba uRasoolullah 
Sallallahu Alayhi Wasallam wathi, “Xa ugqgitha kwimiyezo 
yaseParadesi yidla ngentliziyo uhluthe.” Kwabuzwa, “Yintoni na 
imiyezo yaseParadesi?” Waphendula wathi, “Yindibano apho 
kwenziwa iZikr ka-Allah khona.” (Tirmidhi) 


U-Ibn Abbas radhiallahu anhuma uchaza ukuba kwabuzwa, 
“Hini na Rasoolullah Sallallahu Alayhi Wasallam. Ngubani na 
okungcono ukuba sihlale naye?” Waphendula wathi, “Lowo uthi 
wakumjonga wenza ukhumbule u-Allah Azza Wajall, kwaye 
intetho yakhe iyakuphucula ngokwezenzo kwaye izenzo zakhe 
zikukhumbuza nge-Akhirat.” (Abu Ya 'la) 


U-Anas Ibn Malik radhiallahu anhu uchaza ukuba uNabi 
Sallallahu Alayhi Wasallam wathi, “Lo mntu ukhumbula u-Allah 
Ziqenggeleke iinyembezi emehlweni akhe ngenxa yokoyika u- 

28. 


29. 


30. 


31. 


32. 


Allah ziwele emhlabeni. U-Allah Ta’ala akasayi kumohlwaya 
ngemini yovuko.” (Mustadrak Hakim) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “Ukuba abantu bayadibana 
kwindibano ethile apho bangayenziyo iZikr ka-Allah kwaye 
bengathumeli neSalawaat kumProfethi, lo (ndibano) iba ludano 
nelahleko kubo. Ukuba u-Allah uyafuna angabohlwaya kwaye 
ukuba uyafuna, angabaxolela.” (Tirmidhi) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “Ukuba umntu uhlala phantsi 
ndaweni ithile kodwa angayenzi iZikr ka-Allah apho, okokuhlala 
kwakhe apho kuyakuba yilahleko emehlweni ka-Allah, kanti 
ukuba umntu uyangqengqa endaweni ethile angayenzi iZikr ka- 
Allah (okokungenzi kwakhe iZikr kuyakumenza afumane 
ilahleko ku-Allah).” (Abu Dawud) 


U-Abu Dhar radhiallahu anhu uthi uRasoolullah Sallallahu 
Alayhi Wasallam waye wabuzwa ukuba, “Ngawaphi na amagama 
angawona angcono?” Waphendula wathi, “Ngamagama u-Allah 
athe wawakhethela iiNgelosi zaKhe, okanye izicaka zaKhe: Sub- 
haanallah wabihamdihi (Uzuko malube ku-Allah Yena umsulwa 
kuzo zonke izipheme kwaye nguYe ofanele ukudunyiswa)." 
(Muslim) 


U-Jabir radhiallahu anhu uchaza ukuba uNabi Sallallahu Alayhi 
Wasallam wathi, *Lowo uthi Sub-haanallahil azim wabihamdihi 
(Uzuko malube ku-Allah Yena ungenazo izipheme, Yena Mkhulu 
ongenantanga kwaye zonke iindumiso zezaKhe), lowo wenze oko 
uyakutyalelwa umthi weDates eParadesi." (Tirmidhi) 


U-Ibn Abbas radhiallahu anhuma uthi uRasoolullah Sallallahu 
Alayhi Wasallam wathi, “Abantu bokuqala ukubizelwa eParadesi 
ngemini yovuko iyakuba ngabo bakhumbula u- Allah ngamaxesha 

33. 


34. 


35. 


36. 


37. 


obumnandi kunye nangamaxesha obunzima.” (Mustadrak 
Hakim) 


U-Anas Ibn Malik radhiallahu anhu uthi wathi uRasoolullah 
Sallallahu Alayhi Wasallam, “U-Allah uyavuya xa isicaka saKhe 
simdumisa xa sisitya, kwaye naxa sisela simdumisa.” (Muslim) 


U-Anas radhiallahu anhu uchaza ukuba uRasoolullah Sallallahu 
Alayhi Wasallam wathi Ithi Sub-haanallah (uzuko lonke malube 
ku-Allah Yena ungenazo izipheme), Alhamdulillah (iindumiso 
zonke zezika-Allah), Laa ilaaha illallahu (Akukho namnye 
ofanelwe ukukhonzwa ngaphandle kuka-Allah), Allahu akbar 
(U-Allah nguYe Onguyena omkhulu), ngokufunda oko izono 
zakhe ziyakuwa njengokuba amagqabi esiwa emthini.” (Musnad 
Ahmad) 


Kuchazwa ukuba uNabi Sallallahu Alayhi Wasallam wathi, 
“Nawuphi na lowo uthumela iDurood kum kanye, u-Allah 
uyakumnika iintsikelelo ezilishumi kwaye nokulungileyo 
okulishumi kuyakubhalwa egameni lakhe.” (Tirmidhi) 


U-Umair Al Ansari radhiallahu anhu  uchaza ukuba 
uRasoolullah Sallallahu Alayhi Wasallam wathi, “Nawuphi na 
kwi-Ummah yam oyakuthi athumele iSalawaat kube kanye kum 
ngokunyaniseka kwentliziyo, u-Allah uyakumnika iintsikelelo 
ezilishumi; uyakuliphakamisa inqanaba lakhe  kalishumi, 
kuyakubhalwa egameni lakhe okulungileyo okulishumi kwaye 
izono zakhe ezilishumi ziyakucinywa.” (Amal Al Yaum wa Al 
Lailah li Al Nisaai) 


U-Abu Umamah radhiallahu anhu uchaza ukuba uRasoolullah 
Sallallahu Alayhi Wasallam wathi, “Thumelani iiSalawaat 
ezininzi kum ngoLwezihlanu rhoqo (Juma), kuba zonke 
iiSalawaat ezithunyelwa yi-Ummah yam ziziswa phambi kwam 
ngabo bonke oLwesihlanu. Lowo uthumela iiSalawaat ezininzi 


14|Incwadi Malunga Nokukhumbula u-Allah 


38. 


39. 


40. 


4]. 


42. 


kum uyakuba ngoyena usondeleyo kum  ngokwenqanaba 
(ngemini yovuko)." (Baihaqi) 


U-Anas radhiallahu anhu uchaza ukuba uRasoolullah Sallallahu 
Alayhi Wasallam wathi, “Thumelani 1iSalawaat kakhulu 
ngoLwesihlanu, kuba uGabriyeli alayhi salaam usanda kufika 
kum ngoku nomyalezo ovela kwiNkosi yam (u-Allah) othi, *Xa 
nayiphi na iMuslim emhlabeni ithumela iSalawaat kuwe kube 
kanye, Mna (Allah) Ndimnika iintsikelelo ezilishumi kwaye 
neeNgelosi zam zimcelela ukuxolelwa amatyeli alishumi." 
(Tabrani) 


U-Abdullah Ibn Masud radhiallahu anhu uchaza ukuba 
uRasoolullah Sallallahu Alayhi Wasallam wathi, “Oyena mntu 
uyakuba kufutshane kunam ngemini yovuko kwi-Ummah yam 
ngulowo uthumela iiSalawaat kakhulu kum.” (Tirmidhi) 


U-Abu Bakr Siddique radhiallahu anhu uchaza ukuba 
uRasoolullah Sallallahu Alayhi Wasallam wathi, “Lowo ucela 
uxolelwa ngu-Allah rhoqo akasayi kuthatyathwa njengomoni 
ozingileyo, nasekubeni equqa ebuyelela amatyeli angamashumi 
asixhenxe ngemini ekwenzeni eso sono.” (Abu Dawud) 


U-Ibn Abbas radhiallahu anhu uthi uRasoolullah Sallallahu 
Alayhi Wasallam wathi, “Lowo ucela ukuxolelwa izono rhoqo, 
u-Allah uyakumenzela indlela yokuphuma kulo meko imxinwa, 
kwaye uyakumnika isiqabu kwiinzingo kwaye uyakumnika 
isondlo esisuka kwiindawo angazicingelanga.” (Abu Dawud) 


U-Zubair radhiallahu anhu uchaza ukuba uRasoolullah 
Sallallahu Alayhi Wasallam wathi, “Nawuphina umntu 
onqwenela ukuba izenzo zakhe zimonwabise, kufuneka acele 
ukuxolelwa izono kakhulu.” (Tabrani) 

43. 


44. 


45. 


46. 


4T. 


48. 


U-Abdullah Ibn Busr radhiallahu anhu uchaza ukuba uNabi 
Sallallahu Alayhi Wasallam wathi, *Usikelelekile lowo uyakuthi 
afumane i-Istighfaar esininzi kwincwadi yezenzo zakhe." (Ibn 
Majah) 


U-Ubadah Ibn Saamit radhiallahu anhu uthi, ndeva 
uRasoolullah Sallallahu Alayhi Wasallam esithi, “Lowo ucelela 
ukuxolelwa kwesono selinye ikholwa eliyindoda kunye selinye 
ikholwa  elibhingileyo, u-Allah ubhala egameni layo 
okulungileyo ngelo kholwa liyindoda ngalinye kunye nangelo 
kholwakazi ngalinye." (Tabrani) 


U-Salman Farsi radhiallahu anhu uchaza ukuba uNabi Sallallahu 
Alayhi Wasallam wathi, “Inene u-Allah unguSonininanini kwaye 
unesisa, ubanentloni xa umntu ethe waphakamisa izandla zakhe 
esenza iDua, ukuba Azivumele ezo zandla zihle nelize edanile 
(zingayifumenanga lonto ebeyicela).” (Tirmidhi) 


U-Abu Hurairah radhiallahu anhu uthi uRasoolullah Sallallahu 
Alayhi Wasallam wathi xa ecaphula kwiHadith Qudsi, “U-Allah 
inene uthi, ‘Mna lonto isicaka siyicingayo ngam, Nam yindlela 
endisakusiphatha ngayo, kwaye Mna Ndizakuba naso xa sicela 
kum.” (Muslim) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, *Akukho ihloniphekileyo 
emehlweni ka-Allah ukogqitha iDua.” (Tirmidhi) 


U-Abu Hurairah radhiallahu anhu uchaza ukuba uRasoolullah 
Sallallahu Alayhi Wasallam wathi, “Nawuphi na lowo 
kunokumvuyisa ukuba u-Allah asiphendule isicelo sakhe 
ngexesha lobunzima nentlungu, kufuneka enze iDua kakhulu 
ngexesha elilula (apho yonke into ihamba ngokweminqweno).” 
(Tirmidhi) 

50. 

32: 


U-Ali radhiallahu anhu uchaza ukuba uRasaoolullah Sallallahu 
Alayhi Wasallam wathi, “IDua sisixhobo sekholwa, yintsika 
yenkolo sisikhanyisi samazulu nomhlaba.” (Mustadrak Hakim) 


U-Abu Hurairah radhiallahu anhu uthi wathi uRasoolullah 
Sallallahu Alayhi Wasallam, “Celani ku-Allah ninenkolelo 
eqinileyo yokuba uZakuninika isicelo senu. Kufuneka nazi ukuba 
u-Allah akasomnkeli isicelo salowo intliziyo yakhe ingekho 
kulonto ayicelayo.” (Tirmidhi) 


U-Habeeb Ibn Maslama Al Fihri radhiallahu anhu uchaza 
ndeva uRasoolullah Sallallahu Alayhi Wasallam esithi, “Akukho 
ndibano apho khona abanye abantu abenza iDua, kanti abanye 
kubo bathi Aameen, ngaphandle kokuba u-Allah Asomnkele eso 
sicelo sabo.” (Mustadrak Hakim) 


U-Abu Hurairah radhiallahu anhu uthi uRasoolullah Sallallahu 
Alayhi Wasallam wathi, "IIdua ezintathu ngukuyinene 
ziyakwamnkelwa, ngaphandle kwamathandabuzo, *IDua katata, 
Idua yomhambi kunye nedua yomntu ocinezelweyo." (Abu 
Dawud) 


Kaloku thina bathetha ulwimi lwesiXhosa abanye abantu 
ukuzokuthi ga ngoku basenenkolelo yokuba inkolo ye Islam 
yinkolo yezinye iintlanga hayi thina bantu bathetha isixhosa, 

ngale migudu yokuba siguqulele esixhoseni iimfundiso nolwazi 
malunga me Islam sizama ukubonisa ukuba ababantu bangene 
kwinkolo ye Islam bangene kuyo ngenxa yophando abalenzileyo 
nge Islam hayi ngokumfanyekiswa. 

